# Eddie Redmayne

Edward John David «Eddie» Redmayne, OBE (/ˈrɛdˌmeɪn/; Londres, 6 de gener de 1982) és un actor de teatre i cinema anglès. Nascut i criat a Westminster, va estudiar història de l'art al Trinity College, per després realitzar una breu carrera com a model. Redmayne va iniciar la seva carrera interpretativa professional, encara jove, al teatre West End, abans del seu debut en televisió, el 1998, en algunes aparicions esporàdiques com a convidat. Els seus primers papers en pel·lícules es van produir el 2006, a les produccions Like Minds i El bon pastor, on va realitzar petites aparicions. L'any següent aconseguiria els seus primers papers secundaris, a Savage Grace i Elizabeth: l'edat d'or, i el 2008 a Les germanes Bolena (2008).
Redmayne també va participar en produccions teatrals destacades, com ara Red (2009–2010) o Ricard II (2011–2012). No obstant, la seva popularitat va arribar quan va donar vida a Colin Clark, en el drama biogràfic La meva setmana amb Marilyn (2011), i Marius Pontmercy, en el musical de Tom Hooper Les misérables (2012). El 2014 Redmayne va interpretar el físic anglès Stephen Hawking a The Theory of Everything, actuació que li reportà l'adjudicació d'un premi Oscar, un BAFTA i un Globus d'Or al millor actor. L'any següent va convertir-se en Lili Elbe, una de les primeres persones conegudes a la història que s'ha sotmès a una operació de canvi de sexe, en la pel·lícula dirigida per Hooper The Danish Girl, que li permeté tornar a ser nominat per millor actor en els premis esmentats prèviament. El 2016 va donar vida a Newt Scamander a Bèsties fantàstiques i on trobar-les.

## Biografia
### Joventut

Redmayne va néixer el 6 de gener de 1982 a Westminster, Londres. La seva mare, Patricia (nascuda Burke), dirigia una empresa de recol·locació, mentre que el seu pare, Richard, era un empresari en una entitat financera. El seu besavi patern fou Sir Richard Redmayne, un conegut enginyer civil i de mines. Té tres germans i una germana.
Va estudiar, primer, al Colet Court, i després a l'Eton College, on va coincidir en el mateix any amb el príncep Guillem. Més tard estudiaria història de l'art al Trinity College de Cambridge, on es va graduar el 2003 amb molt bones notes. Tot i patir daltonisme, Redmayne va realitzar el seu treball de final de carrera sobre el color característic d'Yves Klein, l'International Klein Blue.

### Breu carrera com a model

Abans de convertir-se en actor a temps complet, Redmayne va ser model de l'empresa Burberry i d'Alex Pettyfer l'any 2008, i el 2012 amb Cara Delevingne. En el número de setembre de 2012 de la revista Vanity Fair, Redmayne apareixia en el seu llistat anual de persones més ben vestides d'arreu del món. El 2015 va aparèixer en la primera posició dels 50 homes britànics més ben vestits de la revista GQ.

### Teatre

Eddie Redmayne va debutar professionalment com a actor en l'obra de teatre Nit de Reis, on va interpretar Viola, el 2002. El 2004 va guanyar el premi al millor debutant als 50ens premis Evening Standard Theatre, gràcies a la seva interpretació a La cabra o qui és Sylvia? d'Edward Albee, i el premi al millor debutant als premis Critics' Circle Theatre de 2005. Posteriorment també participaria a Now or Later, de Christopher Shinn, al teatre Royal Court. La producció es va interpretar entre el 3 de setembre i l'1 de novembre de 2008.
El 2009 Redmayne va participar en la nova obra de John Logan, Red, escenificada al Donmar Warehouse de Londres, gràcies a la qual va aconseguir un premi Olivier al millor actor secundari el 2010. Aquest paper el va recuperar al teatre John Golden de Broadway entre l'11 de març i el 27 de juny de 2010, aconseguint el premi Tony al millor actor secundari en teatre d'aquell any. Més tard interpretaria Ricard II a l'obra homònima, dirigida per Michael Grandage, i representada al Donmar Warehouse entre el 6 de desembre de 2011 i el 4 de febrer de 2012.

### Cinema i televisió

Eddie Redmayne va debutar en televisió el 1998, participant en un episodi d'Animal Ark. Més tard també participaria en la minisèrie de la BBC Tess of the d'Urbervilles, la minisèrie Els pilars de la Terra, i la minisèrie en dues parts Birdsong.
Redmayne va ser seleccionat, per primera vegada, per participar en Like Minds (2006), després que el director, Lucy Bevan, veiés la seva actuació en una obra de teatre anomenada Goats. Després també actuaria en pel·lícules com El bon pastor (2006), Savage Grace (2007), Powder Blue (2008) Les germanes Bolena (2008), Glorious 39 (2009) i Hick (2011). També va interpretar el paper d'Osmund a la pel·lícula Black Death (2010), dirigida per Christopher Smith. The Yellow Handkerchief, cinta on havia participat i que s'havia presentat al Festival Sundance de 2008, va ser comercialitzada el 26 de febrer de 2010 per la companyia Samuel Goldwyn Films.
El 2011 va interpretar el director de cinema Colin Clark al drama La meva setmana amb Marilyn. L'any següent assumiria el paper de Marius Pontmercy a l'adaptació cinematogràfica Les Misérables.
El 2014 va protagonitzar la pel·lícula The Theory of Everything, on interpretava el científic anglès Stephen Hawking. Gràcies a la seva actuació va guanyar un premi Oscar, un BAFTA, un Globus d'Or i un SAGA.
A principis de 2015 va aparèixer a la pel·lícula de les germanes Wachowskis El destí de Júpiter, on donava vida a Balem Abrasax. El film va rebre crítiques bastant negatives, inclosa la seva actuació, i que li va valdre un premi Golden Raspberry al pitjor actor secundari el mateix any que era nominat a un Oscar per The Danish Girl.
Redmayne també va protagonitzar el drama biogràfic The Danish Girl, dirigit per l'oscaritzat Tom Hooper. A la pel·lícula, estrenada al Regne Unit l'1 de gener de 2016, Redmayne interpretava Lili Elbe, la primera transsexual de la història. La comunitat transgènere es va mostrar bastant crítica amb la seva elecció pel paper. Tot i així, la seva interpretació va rebre valoracions molt positives, guanyant-se una segona nominació als premos Oscar el gener de 2016, a més consecutives.
El 2016 va protagonitzar Bèsties fantàstiques i on trobar-les interpretant Newt Scamander, amb guió de J. K. Rowling i que va ser un èxit comercial i de la crítica. El 2018 va tornar a interpretar-lo a Bèsties fantàstiques: Els crims de Grindelwald, que va rebre crítiques mixtes però que va ser un èxit econòmic. Ambdues pel·lícules es troben entre els grans èxits de Redmayne a la taquilla. El 2019 va començar el rodatge de la tercera entrega de la saga, que s'estrenarà el 2021. Aquell mateix any es va estrenar The Aeronauts, una pel·lícula on interpreta James Glaisher i on comparteix pantalla amb Felicity Jones. El 2020 es va anunciar que faria de Charlie Cullen a la pel·lícula de Netflix The Good Nurse.

## Filmografia
### Pel·lícules

| Any | Títol | Paper | Notes |
| 2006 | Like Minds | Alex Forbes | |
| 2006 | The Good Shepherd | Edward Wilson, Jr. | |
| 2007 | Elizabeth: L'edat d'or | Anthony Babington | |
| 2007 | Savage Grace | Antony Baekeland | |
| 2008 | Les germanes Bolena | William Stafford | |
| 2008 | Powder Blue | Qwerty Doolittle | |
| 2008 | The Yellow Handkerchief | Gordy | |
| 2009 | Glorious 39 | Ralph Keyes | |
| 2010 | Black Death | Osmund | |
| 2011 | Hick | Eddie Kreezer | |
| 2011 | La meva setmana amb Marilyn | Colin Clark | |
| 2012 | Les Misérables | Marius Pontmercy | |
| 2014 | The Theory of Everything | Stephen Hawking | |
| 2015 | The Danish Girl | Lili Elbe | |
| 2015 | El destí de Júpiter | Balem Abrasax | |
| 2015 | Sodor's Legend of the Lost Treasure | Ryan (veu) | |
| 2016 | Bèsties fantàstiques i on trobar-les | Newt Scamander | |
| 2017 | Lindsey Stirling: Brave Enough | Ell mateix | Documental |
| 2018 | Cavernícola | Dug (veu) | Doblatge anglès |
| 2018 | Bèsties fantàstiques: Els crims de Grindelwald | Newt Scamander | |
| 2019 | The Aeronauts | James Glaisher | |
| 2020 | The Trial of the Chicago 7 | Tom Hayden | |
| 2021 | Bèsties fantàstiques 3 | Newt Scamander | Preproducció |
| TBA | The Good Nurse | Charlie Cullen | Preproducció |

### Televisió

| Any | Títol | Paper | Notes |
| 1998 | Animal Ark | John Hardy | Episodi: «Bunnies in the Bathroom» |
| 2003 | Doctors | Rob Huntley | Episodi: «Crescendo» |
| 2005 | Elizabeth I | Comte de Southampton | Episodi: «Southampton» |
| 2008 | Tess of the d'Urbervilles | Angel Clare | 4 episodis |
| 2010 | The Miraculous Year | Connor Lynn | Pilot no emès |
| 2010 | Els pilars de la Terra | Jack Jackson | 8 episodis |
| 2012 | Birdsong | Stephen Wraysford | 2 episodis |
| 2015 | War Art with Eddie Redmayne | Ell mateix | Documental |
| 2017 | CBBC Visits the Wizarding World of Harry Potter and Fantastic Beasts | Ell mateix | Documental |
| 2018 | BBC Children in Need | Ell mateix | Entrevista de comèdia |

### Teatre

| Any | Títol | Paper | Teatre |
| 2002 | Nit de Reis | Viola | Shakespeare's Globe |
| 2003 | "Master Harold"...and the Boys | Master Harold | Everyman Theatre |
| 2004 | La cabra o qui és Sylvia? | Billy | Almeida Theatre |
| 2004 | Hècuba | Polidor | Donmar Warehouse |
| 2008 | Now or Later | John Jr. | Royal Court Theatre |
| 2009–2010 | Red | Ken | Donmar Warehouse John Golden Theatre |
| 2011–2012 | Ricard II | Ricard II d'Anglaterra | Donmar Warehouse |

## Premis

* 2010: Tony al millor actor de repartiment per Red
* 2014: Oscar al millor actor per The Theory of Everything
* 2014: Globus d'Or al millor actor dramàtic per The Theory of Everything
* 2014: BAFTA al millor actor per The Theory of Everything

## Referències

* ↑ Mead, Wendy. «Eddie Redmayne Biography». A&E Television Networks. [Consulta: 16 febrer 2016].
* ↑ Blair, Olivia. «Eddie Redmayne reveals he occasionally pays the rent of struggling actors». The Independent, 05-01-2016. [Consulta: 16 febrer 2016].
* 1 2 «Eddie Redmayne Facts: 23 Things You (Probably) Don't Know About the 'Theory of Everything' Star», 21-11-2014. Arxivat de l'original el 21 de novembre 2015. [Consulta: 5 gener 2017].
* ↑ «Eddie Redmayne interview». [Consulta: 23 novembre 2014].
* ↑ Redmayne tipped to land Academy Award, dailymail.co.uk; accessed 23 February 2015.
* ↑ «Next Big Thing: Eddie Redmayne», 28-11-2011. Arxivat de l'original el 5 de gener 2013. [Consulta: 19 desembre 2012].
* ↑ ; Kisiel, Ryan «Prince William with the Birdsong heart-throb and fellow Eton prefects... and some VERY wacky waistcoats». The Daily Mail [Londres], 04-02-2012 [Consulta: 19 desembre 2012].
* ↑ Babb, Fran «Eddie Redmayne: the loneliness of being a hot young actor.». The Guardian [London, UK], 19-11-2011 [Consulta: 15 gener 2012].
* ↑ Hirschberg, Lynn. «The New Guard: Eddie Redmayne». W Magazine, 01-04-2013. Arxivat de l'original el 2016-11-23. [Consulta: 3 març 2016].
* ↑ Kate Thomas. «Eddie Redmayne spruces new Burberry shoot». DailyMail, 14-05-2015. [Consulta: 8 febrer 2016].
* ↑ «Eddie Redmayne, Cara Delevingne pose for Burberry - videos, pictures». Digitalspy.com.au. [Consulta: 15 gener 2012].
* ↑ «Vanity Fair 2012 International Best Dressed List». Vanity Fair, 31-07-2012. [Consulta: 10 setembre 2012].
* ↑ «50 Best Dressed Men in Britain 2015». GQ, 05-01-2015 [Consulta: 23 febrer 2015].
* ↑ «Eddie Redmayne: The darling of the Donmar is making tracks into Hollywood». The Independent, 07-01-2010 [Consulta: 6 març 2015].
* ↑ Curtis, Nick «I'm living the dream; old Etonian Eddie Redmayne could have been a professional chorister, a pop star or a model, but his decision to become an actor paid off this week when he was named the Evening Standard's outstanding newcomer». London Evening Standard, 17-12-2004 [Consulta: 26 octubre 2014]. Arxivat 26 October 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-10-26. [Consulta: 5 gener 2017].
* ↑ «Almost Famous». The Times, 26-05-2005.
* ↑ «Royal Court Theatre». royalcourttheatre.com, 26-05-2005 [Consulta: 23 febrer 2015].
* ↑ Baluch, Lalayn. «West to Appear in Donmar's Life Is a Dream». Thestage.co.uk, 17-04-2009. [Consulta: 2 gener 2011].
* ↑ «John Golden Theater New York, NY». Newyorkcitytheatre.com. [Consulta: 2 gener 2011].
* ↑ «Richard II, opening night 06.12.2011». The Official London Theatre Guide. [Consulta: 18 novembre 2011].
* ↑ «heat unearths Eddie Redmayne's first TV role!». Heat, 03-03-2015. [Consulta: 6 març 2015].
* ↑ «Eddie Redmayne and Clemence Poesy answer BBC One's Birdsong call». BBC Press Office, 16-05-2011 [Consulta: 22 gener 2012].
* ↑ «IN CONVERSATION: LUCY BEVAN (CASTING DIRECTOR – CINDERELLA, MALEFICENT, AN EDUCATION)». filmdoctor.co.uk, 18-03-2015 [Consulta: 1r abril 2015]. Arxivat 28 de març 2015 a Wayback Machine. «Còpia arxivada». Arxivat de l'original el 2015-03-28. [Consulta: 5 gener 2017].
* ↑ «Fantasia 2010: New Stills: Chris Smith's Black Death». Dreadcentral.com. [Consulta: 2 gener 2011].
* ↑ «Three Loners on a Road Leading to One Another». New York Times, 25-02-2010 [Consulta: 7 març 2015].
* ↑ «Kristen Stewart and Eddie Redmayne Exclusive Video Interview THE YELLOW HANDKERCHIEF». collider, 25-02-2010. [Consulta: 7 març 2015].
* ↑ Jensen, Jeff. «Eddie Redmayne lands 'Les Miserables' role». Insidemovies.ew.com. [Consulta: 23 febrer 2015].
* ↑ «Les Miserables Adds Eddie Redmayne». Comingsoon.net. Arxivat de l'original el 9 de novembre 2014. [Consulta: 23 febrer 2015].
* ↑ «Eddie Redmayne wins first Oscar for 'Theory of Everything'». Reuters, 23-02-2015 [Consulta: 7 març 2015]. «Còpia arxivada». Arxivat de l'original el 2015-09-26. [Consulta: 5 gener 2017].
* ↑ «Watch Eddie Redmayne's Charming Best Actor Acceptance Speech at the Oscars». Time [Consulta: 7 març 2015].
* ↑ «Razzie Awards 2016 Winners Announced - ComingSoon.net», 27-02-2016.
* ↑ «Bustle». [Consulta: 9 febrer 2016].
* ↑ Barber, Nicholas. «Culture - Will Redmayne win an Oscar for The Danish Girl?». BBC, 07-09-2015. [Consulta: 9 febrer 2016].
* ↑ «Eddie Redmayne to star in J. K. Rowling's Fantastic Beasts - BBC News». BBC. Arxivat de l'original el 2 juny 2015. [Consulta: 4 juny 2015].
* ↑ Graeme McMillan. «Eddie Redmayne Officially Cast in 'Harry Potter' Prequel 'Fantastic Beasts and Where to Find Them'». The Hollywood Reporter, 01-06-2015. Arxivat de l'original el 3 juny 2015. [Consulta: 8 febrer 2016].
* 1 2 Carbone, Gina. «Eddie Redmayne Has An 'Exciting' Fantastic Beasts 3 Filming Update» (en anglès). Cinema Blend, 21-09-2019. [Consulta: 28 agost 2020].
* 1 2 Wiseman, Andreas. «Felicity Jones-Eddie Redmayne Ballooning Pic 'The Aeronauts' Under Way In UK, Amazon Releases Striking First-Look», 15-08-2018. Arxivat de l'original el 22 novembre 2019. [Consulta: 6 novembre 2018].
* 1 2 Wiseman, Andreas. «EFM Biggie: Netflix Nears Deal In $25M Range For Eddie Redmayne-Jessica Chastain Thriller ‘The Good Nurse’» (en anglès). Deadline, 23-02-2020. [Consulta: 28 agost 2020].
* ↑ Kuipers, Richard «Like Minds». Variety, 08-11-2006 [Consulta: 28 gener 2018].
* ↑ Dargis, Manohla «Company Man: Hush, Hush, Sweet Operative». The New York Times, 22-12-2006 [Consulta: 28 gener 2018].
* ↑ «Elizabeth: The Golden Age: 2007 - Eddie Redmayne: his best roles». The Daily Telegraph [Consulta: 21 novembre 2017].
* ↑ Bacle, Ariana «Julianne Moore, Eddie Redmayne once played an incestuous mother-son duo». Entertainment Weekly, 17-02-2015 [Consulta: 21 novembre 2017].
* ↑ Solsman, Joan E. «Eddie Redmayne Reveals His Most Miscast Role», 27-02-2016. Arxivat de l'original el 25 agost 2017. [Consulta: 21 novembre 2017].
* ↑ Anderson, Melissa «Powder Blue». Variety, 08-05-2009 [Consulta: 28 gener 2018].
* ↑ Holden, Stephen «Three Loners on a Road Leading to One Another». The New York Times, 25-02-2010 [Consulta: 24 febrer 2017].
* ↑ Papamichael, Stella «Glorious 39». Radio Times [Consulta: 21 novembre 2017]. Arxivat 1 de desembre 2017 a Wayback Machine. «Còpia arxivada». Arxivat de l'original el 2017-12-01. [Consulta: 28 agost 2020].
* ↑ von Tunzelmann, Alex «Black Death should be burned at the stake». The Guardian, 22-03-2012 [Consulta: 21 novembre 2017].
* ↑ Nelson, Rob «Hick». Variety, 27-09-2011 [Consulta: 28 gener 2018].
* ↑ «My Week with Marilyn: 2011 - Eddie Redmayne: his best roles». The Daily Telegraph [Consulta: 21 novembre 2017].
* ↑ «My Week with Marilyn: 2011 - Eddie Redmayne: his best roles». The Daily Telegraph [Consulta: 21 novembre 2017].
* ↑ Shoard, Catherine «The Theory of Everything review: Hawking's story packs powerful punch». The Guardian, 07-09-2014 [Consulta: 21 novembre 2017].
* ↑ Setoodeh, Ramin «Eddie Redmayne on Transgender Rights and Finding 'The Danish Girl'». Variety, 08-09-2015 [Consulta: 28 gener 2018].
* ↑ «Jupiter Ascending: 'roaringly naff'». The Daily Telegraph, 19-02-2015 [Consulta: 5 abril 2018].
* ↑ Pulver, Andrew «Eddie Redmayne couples up for Thomas the Tank Engine movie». The Guardian, 26-02-2015 [Consulta: 21 novembre 2017].
* ↑ Heyman, David «Fantastic Beasts: 'Eddie Redmayne was our first and only choice. He looks as if he lives in 1926'». The Daily Telegraph, 12-11-2016 [Consulta: 5 abril 2018].
* ↑ Harrison, Ellie «First trailer for Early Man starring Tom Hiddleston, Eddie Redmayne and Maisie Williams». Radio Times, 07-09-2017 [Consulta: 21 novembre 2017].
* ↑ Samuelson, Kate «Here's Your First Look at Jude Law as Young Dumbledore in the Fantastic Beasts Sequel». Time, 16-11-2017 [Consulta: 21 novembre 2017].
* ↑ Justin Kroll. «Eddie Redmayne in Talks to Star in Aaron Sorkin's ‘Trial of the Chicago 7’ (EXCLUSIVE)», 30-10-2018. Arxivat de l'original el 11 agost 2019. [Consulta: 13 agost 2019].
* ↑ Chitwood, Adam. «'Fantastic Beasts': Eddie Redmayne on How They Made the Creatures Come to Life on Set», 13-09-2016. Arxivat de l'original el 1 desembre 2017. [Consulta: 21 novembre 2017].
* ↑ «Listings». BBC, 15-12-2003. Arxivat de l'original el 1 desembre 2017. [Consulta: 21 novembre 2017].
* ↑ Mottram, James «Tom Hooper on The Danish Girl, Eddie Redmayne and his struggle to big screen success». The Herald, 01-01-2016 [Consulta: 21 novembre 2017].
* ↑ «Tess of the D'Urbervilles». BBC. Arxivat de l'original el 8 juny 2018. [Consulta: 21 novembre 2017].
* ↑ ; Gans, Andrew «HBO Passes on Starry 'Miraculous Year' Theatrical Series». Playbill, 09-11-2010 [Consulta: 21 novembre 2017].
* ↑ Wiegand, David «TV review: 'The Pillars of the Earth'». San Francisco Chronicle, 21-07-2010 [Consulta: 21 novembre 2017].
* ↑ «Birdsong: 2012 - Eddie Redmayne: his best roles». The Daily Telegraph [Consulta: 21 novembre 2017].
* ↑ «How Eddie Redmayne's love of art sent him back to World War One». Radio Times, 24-05-2015 [Consulta: 21 novembre 2017].
* ↑ «CBBC Visits the Wizarding World of Harry Potter and Fantastic Beasts». BBC. Arxivat de l'original el 21 octubre 2017. [Consulta: 21 novembre 2017].
* ↑ Taylor, Paul «Eddie Redmayne: The darling of the Donmar is making tracks into Hollywood». The Independent, 07-01-2010 [Consulta: 26 agost 2017].
* ↑ Burton-Hill, Clemency «Eddie, Steady, Go: The talented Mr Redmayne on Baftas, bankers and Birdsong». The Independent, 27-01-2012 [Consulta: 28 gener 2018].
* ↑ Wolf, Matt «The Goat, or Who Is Sylvia?». Variety, 04-02-2004 [Consulta: 28 gener 2018].
* ↑ Taylor, Paul «Hecuba, Donmar Warehouse, London». The Independent, 16-09-2004 [Consulta: 28 gener 2018].
* ↑ Billington, Michael «Now or Later». The Guardian, 12-09-2008 [Consulta: 21 novembre 2017].
* ↑ Billington, Michael «Red». The Guardian, 09-12-2009 [Consulta: 21 novembre 2017].
* ↑ Brantley, Ben «Primary Colors and Abstract Appetites». The New York Times, 01-04-2010 [Consulta: 28 gener 2018].
* ↑ Billington, Michael «Richard II - review». The Guardian, 06-12-2011 [Consulta: 21 novembre 2017].